《建宁府宴徐意一知院乐语》
宋代·高斯得

幅巾支杖勇还乡，昨夜方开昼锦堂。
司马高风倾国慕，韩公晚锦袭人香。
已忻绿野修初服，好为丹山酹一觞。
卜夜莫嫌秋漏永，仙翁鹤骨尽康强。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。